Mrkela je takođe i najmlađi debitant u seniorskoj reprezentaciji Jugoslavije jer je debitovao sa samo 17 godina i 130 dana, 17. novembra 1982. na kvalifikacionoj utakmici za Evropsko prvenstvo 1984. protiv Bugarske u Sofiji. Tadašnji selektor Todor Veselinović ga je ubacio u igru u sedamnaestom minutu umesto povređenog Zvonka Živkovića. Međutim, uprkos velikim očekivanjima od njega, Mrkela je pored te utakmice odigrao još samo četiri utakmice za nacionalni tim postigavši samo jedan gol. Od reprezentativnog dresa se oprostio 1991. na meču protiv Belgije (3:1) u Briselu. Učesnik je Olimpijskih igara 1984. u Los Anđelesu gde je sa Jugoslavijom osvojio bronzanu medalju.